Tähtitieteelliset symbolit
Kääpiöplaneettojen ja asteroidien symbolit

Pian sen jälkeen, kun Giuseppe Piazzi oli löytänyt Cereksen, ryhmä tähtitieteilijöitä vahvisti sille sen löytäjän ehdottaman nimen, ja valitsi sirpin planeetan symboliksi.
Myöhemmin löydetyt asteroidit kuten 2 Pallas, 3 Juno ja 4 Vesta saivat niin ikään nimensä antiikin jumalien mukaan ja heihin viittaavat symbolit, sillä Cereksen tavoin myös niitä pidettiin tuolloin planeettoina.
Johann Franz Encke otti tähtitieteellisessä vuosikirjassa Berliner Astronomisches Jahrbuch vuonna 1851 asteroidien järjestys­numerot, jotka korvasivat niiden symbolit. Numerointi alkoi Astraeasta, joka sai aluksi järjestysnumeron 1; sitä vastoin neljästä ensimmäisinä löydetystä asteroidista (Ceres, Juno, Pallas ja Vesta) käytettiin edelleen vakiintuneita symboleja. Järjestys­numeroiden käyttö vakiintui nopeasti, mutta jo seuraavana vuonna numerot muutettiin alkamaan 5:stä; sen mukaisesti Astraea oli nyt numero 5. Numerot merkittiin aluksi ympyröityinä, mutta myöhemmin ympyrä vaihdettiin sulku­merkkeihin, jotka nekin jätettiin lopulta pois. Numeroiden vakiintumisen jälkeen löydetyille uusille asteroideille ei yleensä enää annettu symboleja, poikkeuksena kuitenkin neljä R. Lutherin löytämää asteroidia, 26 Proserpina, 28 Bellona, 35 Leukothea ja 37 Fides. Myös Albert Matrhin löytämä 29 Amphitrite sai simpukan­kuorta esittävän symbolin.
Pluto luokitellaan nykyään kääpiö­planeetaksi, mutta useiden vuosikymmenien ajan sitä pidettiin planeettana. Nimen ja myös symbolin sille antoivat sen löytäjät 1. toukokuuta 1930. Symboli on kirjaimista PL muodostettu monogrammi, joka voidaan tulkita lyhenteeksi joko nimestä Pluto tai Percival Lowellin nimestä, jonka johdolla Lowellin tähtitornissa oli etsitty uutta planeettaa Neptunuksen radan ulkopuolelta.
| Kääpiöplaneetat> Nimi | Kääpiöplaneetat> Symboli | Kääpiöplaneetat> Unicode-arvo | Kääpiöplaneetat> Unicode-merkki | Kääpiöplaneetat> Symbolin selitys |
| --- | --- | --- | --- | --- |
| Ceres |  | #x26b3; #9907; | ⚳ | sirppi |
| Pluto |   | #x2647; #9799; | ♇ | PL monogrammi nimistä Pluto ja Percival Lowell |
Asteroidit
| Nimi | Symboli | Unicode-arvo | Unicode-merkki | Symbolin selitys |
| 2 Pallas |  | #x26b4; #9908; | ⚴ | keihäs |
| 3 Juno |  | #x26b5; #9909; | ⚵ | tähteen suunnattu tähystin |
| 3 Juno |  |  |  | tähteen suunnattu tähystin |
| 4 Vesta |  | #x26B6; | ⚶ | alttari, jonka päällä palaa tuli |
| 4 Vesta |  |  |  | alttari, jonka päällä palaa tuli |
| 5 Astraea |  |  |  | ankkuri |
| 5 Astraea |  |  |  | vaaka tasapainossa |
| 6 Hebe |  |  |  | viinilasi |
| 7 Iris |  |  |  | Sateenkaari ja tähti sen sisällä |
| 8 Flora |  | #x2698; #9880; | ⚘ | Kukka |
| 9 Metis |  |  |  | Silmä ja tähti sen yllä |
| 10 Hygiea |   |  |  | Käärme ja tähti |
| 10 Hygiea |  | #x2695; #9877; | ⚕ | Asklepioksen sauva |
| 11 Parthenope |  |  |  | kala ja tähti |
| 11 Parthenope |  |  |  | harppi |
| 12 Victoria |  |  |  | tähti ja laakeripuun oksa |
| 13 Egeria |  |  |  | pieni kilpi |
| 14 Irene |  |  |  | kyyhkynen oliivipuun lehti suussa ja tähti pään päällä |
| 15 Eunomia |  |  |  | sydän ja tähti sen yllä |
| 16 Psyche |  |  |  | perhosen siipi ja tähti |
| 17 Thetis |  |  |  | delfiini ja tähti |
| 18 Melpomene |  |  |  | tikari tähden yllä |
| 19 Fortuna |  |  |  | tähti pyörän yllä |
| 26 Proserpina |  |  |  | granaattiomena ja tähti sen sisässä |
| 28 Bellona |  |  |  | Bellonan ruoska ja miekka |
| 29 Amphitrite |  |  |  | simpukankuori |
| 35 Leukothea |  |  |  | antiikin aikainen majakka |
| 37 Fides |  |  |  | risti |